W Choćebuzu ze swojimi 100 000 woby- dlerjemi je tuchwilu 5 400 wukrajnych ludźi, kotřiž pochadźeja z dohromady 130 krajow, štož wučinja 5,5 procentow wšeho wobydlerstwa.
Choćebuz (HA/SN). Najwjetši dźěl wukrajnych žonow, muži a dźěći pochadźa ze Syriskeje, Pólskej, Ruskeje, Ukrainy a Afghanistana. Nimo toho studuje na Braniborskej techniskej uniwersiće BTU něhdźe 2 000 młodych ludźi z 80 krajow. Wo tym rozprawješe na wčerawšim posedźenju měšćanskeho parlamenta Serb Jan Šurman, kiž je w měšćanskim zarjadnistwje zamołwity za integraciju. Nastupajo ličbu aktualnych ćěkancow wón informowaše, zo maja předewšěm w bydlenjach něhdźe 1 500 ćěkancow zaměstnjenych. Lětsa je 280 z nich do města přišło. Podźěl swójbow wučinja 60 procentow. Šurman w tym zwisku zdźěli, zo w Choćebuzu tuchwilu koncept za integraciju ćěkancow zdźěłuja. Hač do kónca lěta chcedźa jón wobzamknyć.
szl_Latn szl_Latn